Ons aardse koningskap is TYDELIK (Deel 31) | 4windkoinonia
← Ons aardse koningskap is TYDELIK (Deel 30)
Ons aardse koningskap is TYDELIK (Deel 32) →
Posted on September 11, 2017	by 4windkoinonia
Koning Saul, die eerste koning van Israel, gee vir ons belangrike insigte in die lewe van ons eie aardse koning, ons vlees-en-bloed mens. Koning Saul was aangestel as koning deur God omdat die volk 'n koning wou hê "soos by al die nasies":
Ons eie vleeslike denke glo dat God aan ons 'n sogenaamde 'vrye' wil gegee het waarmee ons kan maak en breek soos ons dit goed dink. Ons natuurlike denke redeneer en tree op soos die volk van Israel wat nie geweet het dat God alles bewerkstellig volgens Sy plan nie. God het net een plan en Hy het nog nooit afgewyk van Sy een plan met die mens nie. God het geweet wat hy deur Saul wou bereik, soos Hy ook weet wat Hy deur die eerste Adam wou bereik:
1Sa 8:7-9 Toe sê die HERE vir Samuel: Luister na die volk in alles wat hulle aan jou sê, want nie jou het hulle verwerp nie, maar My het hulle verwerp om nie koning oor hulle te wees nie. 8 Soos al die werke wat hulle gedoen het, van dié dag af dat Ek hulle uit Egipte laat optrek het tot vandag toe, dat hulle My verlaat en ander gode gedien het—so doen hulle ook met jou. 9 Luister dan nou na hulle: jy moet hulle net ernstig waarsku en hulle die reg van die koning meedeel wat oor hulle sal regeer.
Die "eerste mens Adam" was nooit veronderstel om in God se geestelike koninkryk te bestaan nie, maar hy moes slegs 'n tydelike periode regeer totdat die "laaste Adam", Jesus Christus, Sy tyd van regering in ons lewens moet opneem:
Die woorde "soos ons die beeld van die aardse gedra het, so sal ons ook die beeld van die hemelse dra" is een van die grootste en belangrikste beloftes van God aan elke mens in die "eerste mens Adam".
1Kor 15:21-22 Want aangesien die dood deur 'n mens [die "eerste mens Adam"] is, is die opstanding van die dode ook deur 'n mens [die "laaste Adam"]. Want soos hulle almal in Adam sterwe, so sal hulle ook almal in Christus lewend gemaak word.
Deur een mens, die "eerste mens Adam" het die dood gekom "deur die sonde":
As hierdie teks verwys na die daad van sonde, die oortreding van God se gebod, dan is dit sekerlik Eva wie eerste geswig het voor die listigheid van die sonde en toe "in oortreding gekom" het:
Maar "die sonde" wat in die wêreld gekom het, het nie deur Eva gekom nie, maar deur Adam. Adam was VOOR Eva. Die "sonde" wat in die wêreld gekom het, verwys dus verwys na Adam en spesifiek na sy kondisie by sy skepping! God het Adam "in sonde" geskep net soos Dawid ook bely het:
Jeremia bevestig dat God wel die mens, die "eerste mens Adam", laat misluk "in die hand van die Pottebakker" nog voordat die mens iets gedoen het. Die "voorwerp wat hy besig was om te maak" was in die hand van die pottebakker toe dit misluk:
Jer 18:4-6a En die voorwerp wat hy besig was om te maak, het misluk—soos dit gaan met klei in die hand van die pottebakker—maar hy het daaruit weer 'n ander voorwerp gemaak soos dit in die oë van die pottebakker reg was om dit te maak. Toe het die woord van die HERE tot my gekom en gesê: Sal Ek nie soos hierdie pottebakker met julle kan maak nie…..
O ja, God maak so met Israel en met die "eerste mens Adam" en elke mens in daardie Adam. Paulus het dieselfde oortuiging gehad – die mens is in "nietigheid" geskep deur die wil van die Skepper:
Die wet van die offers in die Ou Testament gee ons vyf belangrike offers wat fisiese Israel moes bring aan God:
Die skuldoffer gee baie duidelik die kondisie van die vlees en bloed mens ("in sonde") waar ons as mens niks bygedra het nie, en waarvan ons totaal onbewus is dat dit God is wat ons so geskep het…"in sonde"…
Lev 4:13 En as die hele vergadering van Israel hulle misgaan sonder dat die vergadering hom daarvan bewus is; en hulle enigiets doen wat die HERE verbied het, en skuldig word;
Die woorde "hele vergadering" verwys na die hele mensdom wat "misgaan" sonder hul medewete. Kyk hoe het Adam en Eva opgetree in hul tyd van "misgaan"…
Naaktheid gee aan ons die kondisie van die aardse mens – sy sondige kondisie waarvan hy aanvanklik totaal onbewus is. Naaktheid is nie perfektheid nie. Perfekte mense doen ook nie dinge wat verkeerd is nie. Die skuldoffer wys aan ons dat die bewustheid van ons sondige kondisie kom deur 'n oortreding. Ons weet nie van ons sondige toestand alvorens ons oortree nie!
Lev 5:15 As iemand in iets ontrou handel en in swakheid sondig met betrekking tot een van die heilige gawes van die HERE, moet hy as boete aan die HERE bring 'n ram sonder gebrek van die kleinvee, na jou skatting van die waarde in sikkels silwer, volgens die sikkel van die heiligdom, as 'n skuldoffer.
Adam en Eva het bewus geword van hul naaktheid en wat reeds in hulle harte was NADAT hulle oortree het. Kyk wat was alles in hul harte VOORDAT hulle geëet het van die verbod boom se vrugte:
Dit wat in hul harte was VOORDAT hulle uiterlik oortree het stem presies ooreen met die gees van die wêreld!
Deur die skuldoffer erken ons dat ons bewus geword het van ons aardse swak kondisie en niks anders kon doen nie:
Rom 7:14-15 Want ons weet dat die wet geestelik is, maar ek is vleeslik, verkoop onder die sonde. 15 Want wat ek doen, weet ek nie; want wat ek wil, dit doen ek nie, maar wat ek haat, dit doen ek.
Ons is dus nie verantwoordelik vir ons skepping en ons sondige kondisie nie (sondoffer), maar ons sal gewis rekenskap gee vir ons woorde en dade (skuldoffer).
Koning Saul se aanstelling as koning was 'n aardse tipe om God se perfekte plan met ons almal te beklemtoon! Saul was afkomstig van die volk, die mens, se wens. Maar Dawid was God se uitverkore koning wat "laaste" op die toneel verskyn. "Die eerste mens Adam" het nog nooit die uitverkore plek van "die laaste Adam" vervang as God se perfekte skepping nie:
Jesus was uitverkies VOOR die grondlegging van die aarde – voor die skepping van die "eerste mens Adam", om ons ten einde laas perfek te maak. Ons moet deur die hele proses gaan – ons moet eers sonde, oortredings, pyn en duisternis beleef om dit wat Heilig en ware Lig is, te verstaan en waardeer:
Gen 1:2-4 En die aarde was woes en leeg, en duisternis was op die wêreldvloed, en die Gees van God het gesweef op die waters. 3 En God het gesê: Laat daar lig wees! En daar was lig. 4 Toe sien God dat die lig goed was. En God het skeiding gemaak tussen die lig en die duisternis;
Dwarsdeur die Skrifte word hierdie beginsel beklemtoon. Eers die donkerte en dan die Lig. Die donkerte staan altyd teen die lig. Kyk na hierdie voorbeelde – Ismael teen Isak, en Esau teen Jakob!
Rom 9:7-13 Ook nie omdat hulle Abraham se nageslag is, is hulle almal kinders nie; maar: in Isak sal jou nageslag genoem word. 8 Dit wil sê, nie hulle is kinders van God wat die kinders van die vlees is nie, maar die kinders van die belofte word gereken as die nageslag. 9 Want dit is die woord van die belofte: Omtrent hierdie tyd sal Ek kom, en Sara sal 'n seun hê. 10 En nie alleen dit nie, maar ook Rebekka was swanger uit een, naamlik Isak, ons vader. 11 Want toe die kinders nog nie gebore was en nog geen goed of kwaad gedoen het nie dat die voorneme van God volgens die verkiesing kon bly staan, nie uit die werke nie, maar uit Hom wat roep 12 is vir haar gesê: Die oudste sal die jongste dien. 13 Soos geskrywe is: Jakob het Ek liefgehad en Esau het Ek gehaat.
"….die kinders van die vlees" is nie die geestelike kinders van God nie! Fisiese Israel is nie God se ware uitverkore volk in gees nie:
God se kinders van die vlees verwys in breë na almal in die "eerste mens Adam" – hulle almal in vlees is die kinders van die duisternis. Die kinders in die gees (van Christus) is die kinders van die Lig (die "laaste Adam") – dit is almal wie in Jesus Christus glo as die Skepper-God en die Redder van alle mense, soos deur die Vader aangestel. Ons almal leef eers as kinders van die duisternis voordat die ware geestelike Lig en perfekte lewe aan ons geskenk word deur die proses van wedergeboorte:
Joh 12:35-36 En Jesus sê vir hulle: Nog 'n klein tydjie is die lig by julle. Wandel so lank as julle die lig het, sodat die duisternis julle nie oorval nie. En wie in die duisternis wandel, weet nie waar hy gaan nie. 36 So lank as julle die lig het, glo in die lig, sodat julle kinders van die lig kan word. Dit het Jesus gespreek, en Hy het weggegaan en Hom vir hulle verberg.
1Th 5:4-5 Maar julle, broeders, is nie in duisternis, dat die dag julle soos 'n dief sou oorval nie. 5 Julle is almal kinders van die lig en kinders van die dag; ons is nie van die nag of die duisternis nie.
Nie almal kan nou sien dat God "almal in Adam" gaan red nie. Daar is nou 'n baie klein getal mense wat in hierdie aardse lewe hierdie lig van die waarheid oor God se plan met almal in die eerste Adam kan sien. Daar is 'n orde waarvolgens almal in Adam uit die slaap van die dood in die eerste Adam wakker gemaak sal word. ALMAL sal egter wakker gemaak word – of in die eerste opstanding of in die tweede…
Koning Saul was dus God se gesalfde eerste koning, maar hy was verwerp ten koste van die volgende koning van Israel, koning Dawid. Dawid was 'n tipe van die uitverkore Gesalfde Koning, Jesus Christus. God het dit al die tyd geweet. Net so het God ook geweet wat Hy met die eerste Adam gaan doen, en hoekom die laaste Adam Sy ware Seun en Koning is. Daar is dus twee seuns van God. Die "eerste mens Adam" was die vleeslike gesalfde seun wat nie God se geestelike koninkryk beërwe nie (1Kor 15:50), selfs toe hy "nog geen goed of kwaad gedoen het nie".
Die "laaste Adam" is die geliefde Seun van die Vader wat ook gesalf is en in wie die Vader alleenlik 'n welbehae het:
Die eerste Adam speel 'n kardinale rol in die hele proses. Dawid beeld dit vir ons uit deur koning Saul met groot respek te hanteer, al wou Saul hom doodmaak. Alhoewel Dawid geleenthede gehad het om Saul dood te maak, het hy geweet dat net God die tydperk van Saul se lewe en heerskappy as koning kon bepaal. Dawid het vier keer genoem dat Saul God se gesalfde was, al was Saul ook dan die verwerpte gesalfde koning:
1Sa 26:9-11 Maar Dawid sê vir Abísai: Bring hom nie om nie, want wie slaan sy hand aan die gesalfde van die HERE en bly ongestraf? 10 Verder sê Dawid: So waar as die HERE leef, sekerlik sal die HERE hom slaan, òf sy dag sal kom dat hy sterwe, òf hy sal aftrek in die geveg en omkom! 11 Mag die HERE my bewaar dat ek my hand aan die gesalfde van die HERE sou slaan! Maar neem nou tog die spies wat aan sy koppenent is, en die waterkruik, en laat ons weggaan.
1Sa 26:15-16 En Dawid vra vir Abner: Jy is tog 'n man, en wie is soos jy in Israel? Waarom het jy dan nie by jou heer die koning wag gehou nie? Want een uit die volk het ingekom om die koning, jou heer, om te bring. 16 Hierdie ding is nie goed wat jy gedoen het nie! So waar as die HERE leef, voorwaar, julle verdien die dood, omdat julle nie wag gehou het oor julle heer, oor die gesalfde van die HERE nie. En kyk nou, waar is die spies van die koning en die waterkruik wat aan sy koppenent was!
1Sa 26:22-23 En Dawid antwoord en sê: Hier is die spies van die koning; laat dan een van die jongmanne deurkom om dit te haal. 23 Die HERE tog vergeld aan elkeen sy regverdigheid en sy getrouheid—die HERE het u vandag in my hand gegee, maar ek wou nie my hand teen die gesalfde van die HERE uitsteek nie.
Ons kan net respek het vir elke mens as ons weet dat ALMAL deur God geskep is om Sy doel in hul lewens te bereik – wat Hy wel doen in alle gevalle. ALMAL se skepping, hul bestaan, hul plek op die aarde en elke handelinge is 100% onder God se beheer:
ALMAL is "gesalf" deur God om presies te doen wat God bepaal het:
1Samuel 26:23 Die HERE tog vergeld aan elkeen sy regverdigheid en sy getrouheid—die HERE het u vandag in my hand gegee, maar ek wou nie my hand teen die gesalfde van die HERE uitsteek nie.